	
	[image: CD COLOR 2016 ]
Parlamentul României
Camera Deputaţilor
COMISIA PENTRU SĂNĂTATE ȘI FAMILIE

AVIZ  
asupra proiectului de Lege pentru aprobarea Ordonanţei de urgenţã a Guvernului nr.55/2020 privind instituirea unor măsuri de protecţie socială în contextul situaţiei epidemiologice determinate de răspândirea coronavirusului SARS-CoV-2

În conformitate cu prevederile art.94 și 115 alin.(3) din Regulamentul Camerei Deputaţilor, republicat, cu modificările și completările ulterioare, Comisia pentru sănătate şi familie a fost sesizată, spre dezbatere şi avizare, cu proiectul de Lege pentru aprobarea Ordonanţei de urgenţã a Guvernului nr.55/2020 privind instituirea unor măsuri de protecţie socială în contextul situaţiei epidemiologice determinate de răspândirea coronavirusului SARS-CoV-2, trimis cu adresa  nr.PLx.307/2020 din 27 mai 2020.
Membrii comisiei au examinat  proiectul de lege supus avizării, în şedinţa online, din data de 2 iunie 2020.
          În urma dezbaterilor, Comisia pentru sănătate şi familie a hotărât, cu majoritate de voturi, avizarea favorabilă a proiectului de lege.
În raport de obiectul şi conţinutul reglementării,  proiectul de lege face parte din categoria legilor organice. 


PREŞEDINTE,
Conf.univ.dr. Florin BUICU

